། །
གཉིས་པ་དངོས་ལ་གཉིས་ཀྱི། དང་པོ་གསོལ་བ་གདབ་པ་ནི། མདུན་གྱི་
ནམ་མཁར་བླ་མ་བརྒྱུད་པ་སངས་རྒྱས་དང་བྱང་ཆུབ་སེམས་དཔའ་བསམ་གྱིས་མི་ཁྱབ་
པ་བཞུགས་པས་མོས་ཤིང་། བདག་ལ་སྟོན་པའི་འདུ་ཤེས་བསྐྱེད་དེ། གསོལ་བ་གདབ་
པའི་འདུན་པས་ལད་མོ་མཛོད། བཙུན་པ་སྐྱབས་གསུམ་སྔོན་དུ་འགྲོ་བ་ཅན་གྱིས་བྱང་
ཆུབ་ཀྱི་སེམས་བདག་ལ་སྩལ་དུ་གསོལ། ཞེས་ལན་གསུམ་དུ་གསོལ་བ་གདབ་ཏུ་
གཞུག །གཉིས་པ་གསོལ་བ་བཏབ་ནས་ཇི་ལྟར་སྒྲུབ་པ་ལ་གསུམ་གྱི་དང་པོ་ཆོ་ག་ལ་
བདུན་གྱི་དང་པོ་མཆོད་པ་འབུལ་བ་ལ་དྲུག་གི་ཕྱག་གི་མཆོད་པ་ནི། རང་གི་ལུས་དཔག་
ཏུ་མེད་པར་སྤྲུལ་ནས། སེམས་ཅན་ཐམས་ཅད་དང་ཐབས་གཅིག་ཏུ་ཕྱག་འཚལ་བར་
བསྒོམས་ལ་ལད་མོ་མཛོད། ན་མོ་བུདྡྷ་ཡ། ན་མོ་དྷརྨཱ་ཡ། ན་མཿསཾ་གྷ་ཡ། ན་མཿསརྦ་
བུདྡྷ་བོ་དྷི་སཏྭ་ནཱཾ། ན་མོ་མཎྜ་དེ་ཝ་ཏེ། ན་མོ་གུ་རུ་བྷྱ༔ ཞེས་ལན་གསུམ་བརྗོད་དོ། །
འཇིག་རྟེན་ན་བདག་པོས་ཡོངས་སུ་མ་བཟུང་བའི་མཆོད་པ་ནི། བདག་པོས་ཡོངས་སུ་མ་
བཟུང་བའི་མཆོད་རྫས་ཇི་སྙེད་པ་བློས་བླངས་ནས་འབུལ་བར་མོས་པས་ལད་མོ་མཛོད།
གཞན་ཡང་མཆོད་པར་འོས་པའི་རྒྱན་རྣམས་ནི། །ནམ་མཁའ་རབ་འབྱམས་ཁམས་ཀྱི་
309

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
མཐས་གཏུགས་པ། །ཡོངས་སུ་བཟུང་བ་མེད་པ་དེ་དག་ཀུན། །བློ་ཡིས་བླངས་ནས་ཐུབ་
པ་སྐྱེས་ཀྱི་མཆོག །སྲས་དང་བཅས་པ་རྣམས་ལ་ལེགས་འབུལ་ན། །ཡོན་གནས་དམ་པ་
ཐུགས་རྗེ་ཆེ་རྣམས་ཀྱིས།
།བདག་ལ་བརྩེར་དགོངས་བདག་གི་འདི་དག་བཞེས། །ཞེས་
བརྗོད་དོ། །དངོས་སུ་བཤམས་པའི་མཆོད་པ་ནི། མདུན་དུ་བཤམས་པའི་མཆོད་རྫས་ནི་
ལྷ་རྫ་ས་ལས་གྲུབ་པ་ནམ་མཁའི་ཁམས་ཁྱབ་པར་མོས་པས། ཨོཾ་སརྦ་ཏ་ཐཱ་ག་ཏ་ཨཧཱུྃ་པྲ་
ཏཱིཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུཾ། དེ་བཞིན་དུ། པ་ཏྱཾ། བཛྲ་པུཥྤ། བཛྲ་དྷཱུ་པེ།
བཛྲ་ཨཱ་ལོ་ཀེ །བཛྲ་གརྦྷེ། བཛྲ་ནཻ་ཝི་དྱེ། བཛྲ་ཤཔྟ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་
ཧཱུཾ༑ ཞེས་བརྗོད་དོ། །ལུས་འབུལ་བའི་མཆོད་པ་ནི། རང་གི་ལུས་བཀའ་བཞིན་སྒྲུབ་
པའི་འབངས་སུ་འབུལ་སྙམ་པའི་འདུན་པས་ལད་མོ་མཛོད། རྒྱལ་དང་དེ་སྲས་རྣམས་ལ་
བདག་གིས་ནི། །བདག་གི་ལུས་འདི་གཏན་དུ་འབུལ་བར་བགྱི། །སེམས་དཔའ་མཆོག་
རྣམས་བདག་ནི་ཡོངས་བཞེས་ཤིག །གུས་པས་ཁྱེད་ཀྱི་འབངས་སུ་མཆི་བར་བགྱི། །
ཞེས་བརྗོད་དོ། །བླ་ན་མེད་པའི་མཆོད་པ་ནི། བྱང་ཆུབ་སེམས་དཔའ་ཀུན་ཏུ་བཟང་པོའི་
རྣམ་ཐར་འཁོར་གསུམ་ཡོངས་སུ་དག་པས། མཆོད་པ་སྣ་ཚོགས་དང༌། སྒྲུབ་པའི་མཆོད་
པས་མཆོད་པར་མོས་ལ། ཇི་ལྟར་འཇམ་དབྱངས་ལ་སོགས་པས། །རྒྱལ་བ་རྣམས་ལ་
མཆོད་མཛད་ པ། །དེ་ བཞིན་ བདག་ གིས་ དེ་ བཞིན་ གཤེགས། །མགོན་ པོ་ སྲས་ དང་
བཅས་རྣམས་མཆོད། །ཅེས་བརྗོད་དོ། །བསྟོད་པའི་མཆོད་པ་ནི། རྒྱལ་བ་སྲས་བཅས་
ཀྱི་ཡོན་ཏན་གྱི་བསྔགས་པ་དཔག་ཏུ་མེད་པར་མོས་ལ། ཡོན་ཏན་རྒྱ་མཚོ་རྣམས་ལ་
བདག །བསྟོད་དབྱངས་ཡན་ལག་རྒྱ་མཚོས་བསྟོད། །བསྟོད་དབྱངས་ སྙན་མགྲིན་དེ
དག་ལ། །ངེས་པར་ཀུན་ཏུ་འབྱུང་གྱུར་ཅིག །ཅེས་བརྗོད་དོ།
གཉིས་པ་སྐྱབས་འགྲོ་ནི། སེམས་ཅན་གྱི་དོན་དུ་སངས་རྒྱས་ཐོབ་པའི་ཕྱིར།
310

སེམས་བསྐྱེད་ཆོ་ག་མདོར་བསྡུས།
དཀོན་མཆོག་གསུམ་ལ་སྐྱབས་གནས་ཞུ་བསམ་པའི་འདུན་པས་ལད་མོ་མཛོད། ཕྱོགས་
བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་
དགོངས་སུ་གསོལ། བདག་དང་སེམས་ཅན་ཐམས་ཅད་དུས་འདི་ནས་བཟུང་ནས་བྱང་
ཆུབ་སྙིང་པོ་ལ་མཆིས་ཀྱི་བར་དུ། རྐང་གཉིས་རྣམས་ཀྱི་མཆོག་སངས་རྒྱས་ལ་སྐྱབས་སུ་
མཆིའོ། །འདོད་ཆགས་དང་བྲལ་བ་རྣམས་ཀྱི་མཆོག་ཆོས་ལ་སྐྱབས་སུ་མཆིའོ། །ཚོགས་
རྣམས་ཀྱི་མཆོག་བྱང་ཆུབ་སེམས་དཔའི་དགེ་འདུན་ལ་སྐྱབས་སུ་མཆིའོ། །ཞེས་ལན་
གསུམ་བརྗོད་དོ། །གསུམ་པ་སྡིག་པ་བཤགས་པ་ནི། སངས་རྒྱས་ཐོབ་དོན་དུ་དཀོན་
མཆོག་གསུམ་ལ་སྐྱབས་བཅོལ་ཏེ་སྔར་བྱས་ཀྱི་སྡིག་པ་འགྱོད་པས་བཤགས་ཤིང༌། ཕྱིན་
ཆད་སྲོག་ལ་བབ་ཀྱང་སྡོམ་སྙམ་པས་ལད་མོ་མཛོད། ཕྱོགས་བཅུ་ལ་སོགས་པའི་མཐར།
བདག་དང་གཞན་གྱི་ཚེ་ཐོག་མ་མེད་པ་ནས། ལས་དང་ཉོན་མོངས་ཀྱི་དབང་དུ་གྱུར་
པས་ལུས་ངག་ཡིད་གསུམ་གྱི་སྒོ་ནས་སྡིག་པ་མི་དགེ་བའི་ལས་ཅི་བགྱིས་པ་ཐམས་ཅད་
སོ་སོར་བཤགས་ཤིང་། ཡང་མི་བགྱིད་དོ། །ཞེས་བརྗོད་དོ། །
བཞི་པ་རྗེས་སུ་ཡི་རང་བ་ནི། བདག་གཞན་གྱི་དགེ་རྩ་ལ་རྗེས་སུ་ཡི་རང་
བསམས་པས་ལད་མོ་མཛོད། སོ་སོ་སྐྱེ་བོ་ནས། འཕགས་པ་ཉན་ཐོས་དང་། རང་སངས་
རྒྱས་དང་། བྱང་ཆུབ་སེམས་དཔའ་དང་། བླ་ན་མེད་པའི་སངས་རྒྱས་ཀྱི་དགེ་བའི་རྩ་བ་
ཐམས་ཅད་ལ་དགའ་ཞིང་རྗེས་སུ་ཡི་རང་བར་བགྱིའོ། །ཞེས་བརྗོད་དོ། །ལྔ་པ་ཆོས་ཀྱི་
འཁོར་ལོ་བསྐོར་བར་བསྐུལ་བ་ནི། ཕྱོགས་བཅུའི་རྒྱལ་བ་ཆོས་འཁོར་མི་བསྐོར་བ་དེ་
དག་ལ་སེམས་ཅན་སྨིན་གྲོལ་བགྱི་བའི་སླད་དུ་ཆོས་ཞུ་བར་བསྒོམས་ལ་ལད་མོ་མཛོད།
ཕྱོགས་བཅུ་ལ་སོགས་པའི་མཐར། གང་དག་ཕྱོགས་བཅུའི་འཇིག་རྟེན་གྱི་ཁམས་ཐམས་
ཅད་ན་རྣམ་པར་བཞུགས་པའི་སངས་རྒྱས་བཅོམ་ལྡན་འདས་ཆོས་ཀྱི་འཁོར་ལོ་བསྐོར་
311

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
བར་མི་བཞེད་པ་དེ་དག་ཐམས་ཅད་ལ་སེམས་ཅན་ཐམས་ཅད་སྨིན་ཅིང་གྲོལ་བར་བགྱི་
བའི་སླད་དུ། ཆོས་ཀྱི་འཁོར་ལོ་བསྐོར་བར་བསྐུལ་ལོ། །ཞེས་བརྗོད་དོ། །
དྲུག་ པ་མྱ་ངན་ ལས་ མི་འདའ་བར་གསོལ་བ་གདབ་པ་ནི། སངས་ རྒྱས་
བཅོམ་ལྡན་འདས་ཉིད་ཀྱི་མཛད་པ་མཐར་ཕྱིན་ཏེ། མྱ་ངན་ལས་འདས་པའི་ཚུལ་སྟོན་
པར་བཞེད་པ་དེ་དག་ལ་བསྐལ་པ་ཇི་སྲིད་བར་མྱ་ངན་ལས་མི་འདའ་བར་གསོལ་
བ་གདབ་སྙམ་པས་ལད་མོ་མཛོད། ཕྱོགས་བཅུ་ལ་སོགས་པའི་མཐར། གང་དག་ཕྱོགས་
བཅུའི་འཇིག་རྟེན་གྱི་ཁམས་ཐམས་ཅད་ན་བཞུགས་པའི་སངས་རྒྱས་བཅོམ་ལྡན་འདས་
མྱ་ངན་ ལས་ འདའ་བར་ དགོངས་པ་དེ་དག་ལ། འཁོར་བ་ཇི་སྲིད་དུ་མྱ་ངན་ལས་མི་
འདའ་བར་བཞུགས་ནས་སེམས་ཅན་གྱི་དོན་མཛད་པར་གསོལ་བ་འདེབས་སོ། །ཞེས་
བརྗོད་དོ། །བདུན་པ་བསྔོ་བ་ནི། མཆོད་པ་ནས། མྱ་ངན་ལས་མི་འདའ་བར་གསོལ་བ་
གདབ་པའི་བར་གྱི་དགེ་བ་དང༌། གཞན་ཡང་དགེ་རྩ་ཐམས་ཅད་གཅིག་ཏུ་བསྡོམས་ཏེ།
སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་གྱུར་ཅིག་སྙམ་པས་རྗེས་ཟློས་
མཛོད་ཅིག །ཕྱོགས་བཅུ་ན་སོགས་པའི་མཐར། བདག་གིས་དེ་ལྟར་བགྱིས་པའི་དགེ་
བའི་རྩ་བ་དེ་དག་གི་མཐུས་བདག་གི་རྒྱུད་ལ་བྱང་ཆུབ་ཀྱི་སེམས་སྐྱེ་བ་དང་། མཐར་ཕྱིན་
པར་གྱུར་ཅིག །ཅེས་བརྗོད་དོ། །
གཉིས་པ་དངོས་གཞི་ལ་གཉིས་ཀྱི་བསམ་པ་སྦྱོར་བ་ནི། སྤྱོད་འཇུག་ལས།
ལུས་དང་དེ་བཞིན་ལོངས་སྤྱོད་དང་། །དུས་གསུམ་དགེ་བ་ཐམས་ཅད་ཀྱང་། །སེམས་
ཅན་ཀུན་ གྱི་ དོན་ སྒྲུབ་ ཕྱིར། །འཕངས་ པ་ མེད་ པར་ གཏང་ བར་བྱ། །ཞེས་པ་ལྟར།
བདག་གི་ལུས། ལོངས་སྤྱོད། དགེ་བ་ཐམས་ཅད་སེམས་ཅན་ཀུན་ལ་བྱིན་པས། སེམས་
ཅན་རེ་རེས་ཀྱང་ཡོངས་སུ་རྫོགས་པ་ཐོབ་ནས། སྡིག་པ་དང་། སྡུག་བསྔལ་ཐམས་ཅད་
312

སེམས་བསྐྱེད་ཆོ་ག་མདོར་བསྡུས།
དང་བྲལ། དགེ་བ་དང་། བདེ་བ་ཕུན་སུམ་ཚོགས་པ་དེ་མྱུར་དུ་སངས་རྒྱས་ཐོབ་པའི་
རྒྱུར་གྱུར་པར་བསམ་མོ། །དེ་ལས་བདག་སེམས་བསྐྱེད་ནས། བསླབ་བྱ་ལ་སློབ་པ་
ལྟར། སེམས་ཅན་ཐམས་ཅད་ཀྱང་དེ་ལྟར་འགྱུར་བར་བསྒོམ་པ་ལགས། གཉིས་པ་ཡི་
དམ་བཅའ་བ་ནི། བསམ་པ་དེ་ལྟ་བུ་དང༌། སེམས་བསྐྱེད་བླངས་པའི་ཡུལ་དགེ་བའི་
བཤེས་གཉེན་ལ་སྟོན་པའི་འདུ་ཤེས་བསྐྱེད་པ་ནི། རིང་པོར་མི་ཐོགས་པར་བྱང་ཆུབ་ཀྱི་
སེམས་བླ་ན་མེད་པ་སྐྱེ་བར་འགྱུར་རོ་སྙམ་པས་བདག་གི་ལད་མོ་མཛོད། ཕྱོགས་བཅུ་ལ་
སོགས་པའི་མཐར། ཇི་ལྟར་སྔོན་གྱི་སངས་རྒྱས་དེ་དག་གིས། སེམས་ཅན་ཐམས་ཅད་
ལ་ཕན་པར་བྱ་བའི་ཕྱིར་དང་། གྲོལ་བར་བྱ་བའི་ཕྱིར་དང་། མུ་གེ་མེད་པར་བྱ་བའི་
ཕྱིར་དང་། བྱང་ཆུབ་ཀྱི་མཆོག་ཆོས་རྣམས་ཡོངས་སུ་རྫོགས་པར་བྱ་བའི་ཕྱིར་དང༌། བླ་
ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱ་བར་
བྱ་བའི་ཕྱིར་སེམས་བསྐྱེད་པ་ཇི་བཞིན་དུ། བདག་གིས་ཀྱང་སེམས་ཅན་ཐམས་ཅད་ལ་
ཕན་པར་བྱ་བའི་ཕྱིར་དང༌། གྲོལ་བར་བྱ་བའི་ཕྱིར་དང་། མུ་གེ་མེད་པར་བྱ་བའི་ཕྱིར་
དང་། བྱང་ཆུབ་ཀྱི་མཆོག་གི་ཆོས་རྣམས་ཡོངས་སུ་རྫོགས་པར་བྱ་བའི་ཕྱིར་དང༌། བླ་ན་
མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་པར་
བྱ་བའི་ཕྱིར། བྱང་ཆུབ་ཀྱི་མཆོག་ཏུ་སེམས་བསྐྱེད་པར་བགྱིའོ། །ཞེས་ལན་གསུམ་ཟློས་
སུ་གཞུག་གོ །
གསུམ་ པ་ མཇུག་ གི་ ཆོ་ ག་ ལ་ གཉིས་ཀྱི། རང་དགའ་བ་བསྒོམ་པ་ནི།
བདག་བྱང་ཆུབ་སེམས་དཔར་གྱུར་པ་དེ་ཤིན་ཏུ་དྲིན་ཆེ། ད་རིགས་དང་མཐུན་པའི་སྤྱོད་
པ་ལ་ཅི་ནས་ཀྱང་བསླབ་དགོས་སྙམ་དུ་མོས་པས་ལད་མོ་མཛོད། དེང་དུས་བདག་
ཚེ་འབྲས་བུ་ཡོད། །མི་ཡི་སྲིད་པ་ལེགས་པར་ཐོབ། །དེ་རིང་སངས་རྒྱས་རིགས་སུ་སྐྱེས།།
313

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
སངས་རྒྱས་སྲས་སུ་ད་གྱུར་ཏོ། །ད་ནི་བདག་གིས་ཅི་ནས་ཀྱང་། །རིགས་དང་མཐུན་པའི་
ལས་བརྩམས་ཏེ། །སྐྱོན་མེད་བཙུན་པའི་རིགས་འདི་ལ། །རྙོག་པར་མི་འགྱུར་དེ་ལྟར་
བྱ༑ ༑ཞེས་བརྗོད་དོ། །གཞན་དགའ་བ་བསྒོམ་པ་ནི། བདག་གིས་སེམས་བསྐྱེད་ནས།
སྐྱེ་རྒུ་ཐམས་ཅད་ཀྱི་གནས་སྐབས་དང་མཐར་ཐུག་གི་དོན་བསྒྲུབ་པར་བྱ་ཡི། ལྷ་ལ་
སོགས་པའི་སེམས་ཅན་ཐམས་ཅད་དགའ་བར་མཛོད་ཅིག །ཅེས་སོམས་ལ་རྗེས་ཟློས་
མཛོད། བདག་གིས་དེ་རིང་སྐྱབས་པ་ཐམས་ཅད་ཀྱི། །སྤྱན་སྔར་འགྲོ་བ་བདེ་གཤེགས་
ཉིད་དང་ནི། །བར་དུ་བདེ་ལ་མགྲོན་དུ་བོས་ཟིན་གྱི། །ལྷ་དང་ལྷ་མིན་ལ་སོགས་དགའ་
བར་བགྱི། །ཞེས་བརྗོད་དོ། །
གསུམ་པ་མཇུག་གི་བསླབ་བྱ་བརྗོད་པ་ནི། སྤང་བྱ་ནག་པོའི་ཆོས་བཞི་སྤོང་
བ་དང༌། བསྒྲུབ་བྱ་དཀར་པོའི་ཆོས་བཞི་སྒྲུབ་པ་ལ་སློབ་པའོ། །དང་པོ་ནི། བླ་མ་དང༌།
མཆོད་འོས་བསླུ་བ་གཞན་འགྱོད་པའི་གནས་མ་ཡིན་པ་ལ་འགྱོད་པ་བསྐྱེད་པ། སེམས་
བསྐྱེད་པའི་བྱང་སེམས་ལ་མི་སྙན་པའི་བསྔགས་པ་བརྗོད་པ། སེམས་ཅན་ལ་གཡོ་སྒྱུས་
སྤྱོད་པའོ། །གཉིས་པ་ནི། སྲོག་གི་ཕྱིར་ཡང་བསམས་བཞིན་བརྫུན་མི་སྨྲ། སེམས་ལ་
ལྷག་པའི་བསམ་པ་རྣམ་པར་དག་པས་གནས་པར་བྱའི་གཡོ་སྒྱུས་མ་ཡིན་པ། སེམས་
བསྐྱེད་པའི་བྱང་སེམས་ལ་སྟོན་པའི་འདུ་ཤེས་བསྐྱེད་ཅིང་ཡོན་ཏན་ཕྱོགས་བཅུར་སྒྲོག་
པ༑ སེམས་ཅན་དགེ་བ་ལ་འགོད་པ་དེ་དག་ཀྱང་བླ་མེད་ཀྱི་བྱང་ཆུབ་ལ་འགོད་ཀྱི་ཉན་
རང་མ་ཡིན་པའོ། །ཐ་ན་ཉིན་ལན་གསུམ་མཚན་ལན་གསུམ་དུ། སངས་རྒྱས་ཆོས་དང་
ཚོགས་ཀྱི་མཆོག་རྣམས་ལ། །བྱང་ཆུབ་བར་དུ་བདག་ནི་སྐྱབས་སུ་མཆི། །བདག་གིས་
སྦྱིན་སོགས་བགྱིས་པ་འདི་དག་གིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག།
ཅེས་སེམས་བསྐྱེད་པར་བྱའོ། །དེ་ལྟར་སྦྱོར་དངོས་རྗེས་གསུམ་གྱི་སྒོ་ནས་སེམས་བསྐྱེད་
314

སེམས་བསྐྱེད་ཆོ་ག་མདོར་བསྡུས།
པའི་ཆོ་ག་ལེགས་པར་གྲུབ་ཅིང་། དགེ་བའི་རྩ་བ་དེ་ཆུད་མི་ཟ་ཞིང་མཐར་ཕྱིན་པར་བགྱི་
བའི་སླད་དུ་བསྔོ་བ་བགྱི་བས། རང་གཞན་གྱིས་བྱས་པའི་དགེ་བའི་རྩ་བ་ཐམས་ཅད་
བསམ་པ་རྣམ་པར་ དག་པས་བསྡུས་ནས། སེམས་ཅན་ཐམས་ཅད་དང་ཐུན་མོང་དུ་
སངས་རྒྱས་ཐོབ་པའི་རྒྱུར་བསྔོ་བ་སྙམ་དུ་བསྒོམ་ལ། ཕྱོགས་བཅུ་ལ་སོགས་པའི་མཐར།
བསོད་ནམས་འདི་ཡིས་ཐམས་ཅད་གཟིགས་པ་ཉིད། །ཐོབ་ནས་ཉེས་པའི་དགྲ་རྣམས་
ཕམ་བྱས་ཏེ། །རྒས་ནད་འཆི་བའི་རྦ་རླབས་སྲིད་འཁྲུགས་པའི། །སྲིད་པའི་མཚོ་ལས་
འགྲོ་བ་འདོན་པར་ཤོག །ཅེས་པ་དང་། ས་དང་ཆུ་དང་མེ་དང་རླུང༌། །རྩི་དང་ནགས་ཀྱི་
ཤིང་ལྟ་བུ། །རྟག་ཏུ་སེམས་ཅན་ཐམས་ཅད་ཀྱི། །འདོད་རྒུ་དཔག་མེད་སྤྱོད་པར་ཤོག །
མཐོང་བ་དང་ནི་རེག་པ་དང་། །ཐོས་པ་དང་ནི་དྲན་པས་ཀྱང་། །བདག་ནི་སེམས་ཅན་
ཐམས་ཅད་ཀྱི། །ནད་རྣམས་གསོ་བར་བྱེད་གྱུར་ཅིག །སེམས་ཅན་ཐམས་ཅད་བདེ་དང་
ལྡན་གྱུར་ཅིག །ངན་འགྲོ་ཐམས་ཅད་རྟག་ཏུ་སྟོངས་པར་ཤོག །བྱང་ཆུབ་སེམས་དཔའ་
གང་དག་སུ་བཞུགས་པ། །དེ་དག་ཀུན་གྱི་སྨོན་ལམ་འགྲུབ་གྱུར་ཅིག །ཅེས་ལན་གསུམ་
གྱི་རྗེས་སུ། དཀོན་མཆོག་གསུམ་གྱི་བདེན་པའི་བྱིན་རླབས་ཀྱིས། བདག་གིས་བསྔོས་
ཤིང་སྨོན་ལམ་དུ་བཏབ་པ་དེ་ཁོ་ན་བཞིན་དུ་འགྲུབ་པར་གྱུར་ཅིག །ཅེས་བརྗོད་དོ། །
བྱང་ཆུབ་མཆོག་ཏུ་སེམས་བསྐྱེད་པའི་ཆོ་ག་མདོ་ཙམ་དུ་བྱས་པ། བཙུན་པ་བསོད་ནམས་
རྒྱལ་མཚན་དཔལ་བཟང་པོས། ལྕགས་མོ་སྦྲུ